SMT คาดผลงานไตรมาส 4 สูงสุดของปี-ได้ประโยชน์บาทอ่อน ลุ้นกำไรทั้งปีโตแรง 175%
SMT คาดผลงานไตรมาส 4 สูงสุดของปี-ได้ประโยชน์บาทอ่อน ลุ้นกำไรทั้งปีโตแรง 175% โบรกเชียร์ซื้อเคาะเป้าสูง 8 บาท   
SMT คาดผลงานไตรมาส 4 สูงสุดของปี-ได้ประโยชน์บาทอ่อน ลุ้นกำไรทั้งปีโตแรง 175% โบรกเชียร์ซื้อเคาะเป้าสูง 8 บาท   
20 ก.ย. 2564

บล.ฟินันเซีย ไซรัส ระบุในบทวิเคราะห์วันนี้ (17ก.ย.64) ว่า บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT แนวโน้มกำไรไตรมาส 3/2564 ยังดูดีต่อเนื่องคาดโต 3% เทียบไตรมาสก่อนหน้า,โต 40% เทียบช่วงเดียวกันของปีก่อน แม้เดือนก.ค. จะมีปัญหาแรงงานติดเชื้อของโรงงานหลายแห่งในอยุธยา แต่ SMT เจอเพียงเล็กน้อยและสามารถควบคุมได้ทัน ไม่มีการหยุดสายการผลิต
ขณะที่ปัญหาขาดแคลนวัตถุดิบเริ่มคลี่คลายจึงยังส่งมอบสินค้าได้ตามแผนคาดกำไรไตรมาส 4/2564 เป็นจุดสูงสุดของปีนี้และได้ประโยชน์จากบาทอ่อน คาดกำไรปี 2564 โต 175%  เทียบช่วงเดียวกันของปีก่อน และปี 2565 โต 33% เทียบช่วงเดียวกันของปีก่อนคงราคาเป้าหมายปี 2022 ที่ 8 บาท แนะนำ “ซื้อ”